PATVIRTINTA

 Visagino ,,Gerosios vilties“ progimnazijos

 direktoriaus 2017-10-20 įsakymu Nr. V-119

**VISAGINO ,,GEROSIOS VILTIES“ PROGIMNAZIJOS MOKINIŲ PRIEŽIŪROS IR SAUGUMO UŽTIKRINIMO APRAŠAS**

**I SKYRIUS**

**BENDROSIOS NUOSTATOS**

1. Mokinių priežiūros ir saugumo užtikrinimo aprašas nustato progimnazijos darbuotojų budėjimo organizavimo tvarką, vykdymą ir priežiūrą.

2. Budėjimo tikslas – užtikrinti Visagino ,,Gerosios vilties“ progimnazijos mokinių emocinį ir fizinį saugumą progimnazijoje.

3. Budėjimo uždaviniai:

3.1. Stebėti ir kontroliuoti, kaip mokyklos mokiniai laikosi elgesio taisyklių.

3.2. Padėti mokiniams išvengti nelaimingų atsitikimų, traumų, patyčių ir smurto.

3.3. Tausoti mokyklos patalpas ir jose esantį inventorių; palaikyti švarą ir tvarką.

**II. DARBUOTOJŲ BUDĖJIMO ORGANIZAVIMAS**

4. Progimnazijos darbuotojų budėjimą tvarkai palaikyti ir mokinių saugumui mokykloje užtikrinti organizuoja ir budėjimo grafiką rengia atsakingas direktoriaus pavaduotoja ugdymui.

5. Progimnazijos darbuotojai budi renginių metu, prieš pamokas ir pertraukų metu pagal parengtą grafiką.

6. Budėjimo postai:

6.1. valgykla;

6.2. koridoriai;

6.3.pradinių klasių rekreacijos zonos;

6.4. zona šalia bibliotekos.

7. Jei budėjimo dieną/budėjimo dienos dalį reikia išvykti, budintis asmuo veiklą derina (susitaria, susikeičia) su kitu mokytoju ir apie tai informuoja administracijos atstovą.

8. Kabinetuose dirbantys mokytojai užtikrina, kad mokiniai neatidarinėtų langų, nepersisvertų per juos. Už tvarką kabinetuose pamokų ir pertraukų metu atsako kabinetuose dirbantys mokytojai.

**III. BUDĖJIMAS RENGINIŲ METU**

 9. Renginiai rengiami pagal poreikį ir mokyklos veiklos planą.

 10.Tvarkai renginių metu palaikyti organizuojamas budėjimas pagal atskirą grafiką, patvirtintą mokyklos direktoriaus įsakymu.

 11. Į renginius įleidžiami tik progimnazijos mokiniai- tvarkingai apsirengę, neapsvaigę.

 12. Svetimi asmenys į renginius neįleidžiami.

 13.Budėjimui šventiniuose renginiuose gali būti pasitelkiami tėvai, globėjai, išorės partneriai.

 14. Kilus rimtam konfliktui, kviesti policiją.

**IV. BUDINČIŲ DARBUOTOJŲ PAREIGOS**

15. Budintis darbuotojas:

15.1. Į budėjimo vietą atvyksta 10 min. prieš pamokas, turi budėtojo kortelę.

15.2. Po pamokos į budėjimo vietą atvyksta iš karto po skambučio į pertrauką.

15.3. Visoje budėjimo teritorijoje palaiko tvarką ir užtikrina mokinių saugumą.

15.4. Reikalauja, kad mokiniai drausmingai elgtųsi, nesistumdytų, nešūkautų, nešiukšlintų, nežaistų judrių ir azartinių žaidimų, nesityčiotų ar kitaip nepažeistų aplinkinių teisių.

15.5. Stebi, kad mokiniai nebėgiotų laiptais, nečiuožtų laiptų turėklais, nestovėtų laiptų aikštelėse.

15.6. Stebi, kad mokiniai negadintų patalpų ir inventoriaus.

15.7. Budintis I-o aukšto fojė ir koridoriuje mokytojas stebi, kad nebūtų mokinių susigrūdimo, kad mokiniai nesėdėtų ant palangių, žiemos metu prižiūri, kad mokiniai nesimėtytų sniegu ir nemėtytų jo į duris ir langus.

15.9. Budintis valgykloje mokytojas (klasės vadovas budi šalia savo klasės), prižiūri, kad pavalgę mokiniai nuneštų indus, kultūringai elgtųsi.

 16. Administracijos atstovas:

 16.1. Vykdo budėjimo mokykloje priežiūrą.
 16.2. Neatvykus budinčiajam mokytojui į darbą, skiria kitą mokytoją.
 16.3. Kilus nesusipratimams, siekia atstatyti normalią tvarką, atlieka situacijos patikrą.

**V. BUDINČIŲ MOKYTOJŲ ATSAKOMYBĖ**

17. Budėjimo dieną mokytojui be svarbios priežasties palikti postą draudžiama.

18. Įvykus nelaimingam atsitikimui nedelsiant informuoja mokyklos administraciją.

19. Budintis mokytojas, netinkamai vykdantis pareigas, atsako Lietuvos Respublikos Darbo Kodekso nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_**